Tolong jelaskan mengenai 23 Maret dalam bahasa sunda

23 Maret nyaéta poé ka-82 dina sataun (ka-83 dina taun kabisat) dina kalénder Gregorian, sésana 283 poé.

1568 – Pasini Daméy Longjumeau ditaréken, mungkas phase kadua Perang Agama Perancis.

1801 – Tsar Paul I ti Rusia ditelasan dina lisbangna di Kastil St. Michael.

1821 – Perang Kamerdékaan Yunani: Patempuran jeung runtuhna Bénténg Kalamata.

1857 – Élevator munggaran Elisha Otis dipasangkeun di Broadway 488, Kota New York.

1862 – Perang Sipil Amérika: Patempuran Kernstown Kahiji, Virginia, nandaan awalna Kampanye Perang Stonewall Jackson.

1879 – Perang Pasifik: Patempuran Topáter, patempuran munggaran dina perang éta lumangsung antara Chili ngalawan pasukan gabungan Bolivia jeung Péru.

1885 – Perang Cina-Perancis: Kameunangan Cina dina Patempuran Phu Lam Tao deukeut Hưng Hóa, Viétnam Kalér.

1889 – Mirza Ghulam Ahmad ngadegkeun Komunitas Ahmadiyah di Qadian, India Inggris.

1901 – Emilio Aguinaldo, présidén Républik Philipina kahijii, ditéwak di Palanan, Isabela, ku pasukan Jénderal Frederick Funston.

1905 – Eleftherios Venizelos ngagero sangkan Krete jeung Yunani ngahiji, sarta ngamimitian naon nu kiwari nelah ku Révolusi Theriso.

1918 – Perang Dunia I: Dina poé katilu Serangan Usum Mekar Jérman, Batalion Ka-10 Resimén West Kent Inggris diancurkeun sarta loba personélna nu jadi tahanan perang.

1919 – Di Milan, Italia, Benito Mussolini ngadegkeun pagerakan pulitik Fasis.

1933 – Reichstag ngaluarkeun Akte Pangbisa 1933, ngajadikeun Adolf Hitler minangka diktator Jérman.

1939 – Pasukan Angkatan Udara Hongaria nyerang markas Angkatan Udara Slowakia di Spišská Nová Ves, nelasan 13 jalma sarta ngamimitian Perang Slowakia-Hongaria.

1940 – Résolusi Lahore di jieun sabada Konvénsi Umum Taunan Liga Muslim India.

1945 – Patempuran Okinawa: Kapal Angkatan Laut AS ngabombardir Pulo Okinawa, Jepang dina raraga persiapan keur serangan Sakutu; minangka pangtohaga-tohagana Perang Pasifik dina Perang Dunia II.

1945 – Pausahaan Swallow Sidecar nu dipingpin ku William Lyons ganti ngaran jadi Jaguar.

1956 – Pakistan jadi nagara républik Islam nu munggaran di dunia. Poé ieu kiwari dipiéling minangka Poé Républik di Pakistan.

1978 – Pasukan UNIFIL kahiji narepi di Libanon, pikeun ngajaga kadaméyan di sapanjang Garis Biru.

1982 – Pamaréntah Guatemala pingpinan Fernando Romeo Lucas Garcia dirugrugkeun dina hiji kudéta militer ku sayap kiwa Jénderal Efrain Rios Montt.

1991 – Front Panggabungan Révolusioner nu didukung ku Front Patriotik Nasional Charles Taylor Liberia, nyerang Sierra Leone dina usahana ngarubuhkeun Joseph Saidu Momoh, nyeungeut kana 11 taun Perang Sipil Sierra Leone.

1994 – Dina hiji pamilu nu lumangsung di Tijuana, kandidat présidén Méksiko, Luis Donaldo Colosio ditelasan ku Mario Alburto Martinez.

1994 – Pasawat-pasawat AU Amérika,F-16 jeung C-130 tabrakan di Markas AU Pope sarta tuluy marurag, nelasan 24 tentara AS nu di harandap. Kajadian ieu tuluy nelah ku sebutan musibah Green Ramp.

1994 – Pasawat Aeroflot 593 ti Rusia murag ka Gunung Kuznetsk Alatau mountain, Provinsi Kemerovo, Rusia, nelasan 75 urang.

1999 – Jalma basanjata nelasan Wakil Présidén Paraguay Luis Maria Anrgana.

2003 – Patempuran Nasiriyah, patelak munggaran dina serangan ka Irak.

2009 – Pasawat FedEx Express 80:  McDonnell Douglas MD-11 nu ngapung ti Guangzhou, Tionghoa, murag di Bandara Internasional Narita Tokyo, nelasan boh kaptén jeung co-pilot-na.

2016 – Hasil panalungtikan GPR (Radar Panembus Lemah) ka makam Shakespeare di Garéja Triniti Suci di Stanford, nyimpulkeun yén kamungkinan tangkorak sastrawan éta geus aya nu maok.

2018 — Présidén Péru Pedro Pablo Kuczynski mundur tina jabatanna di tengah-tengah skandal korupsi masal méméh dimakzulkeun ku Kongrés Péru nu loba dieusi ku oposisi.

2019 – Pasukan Démokratik Syria dukungan AS nyatakeun kameunangan perang ti ISIS / ISIL sabada perang salila opat taun. Najan kitu, ISIS masih ngabogaan kumpulan-kumpulan leutik di sakuliah Syria jeung Irak.